Ministru kabineta noteikumu “Grozījumi Ministru kabineta 2016. gada 1. marta noteikumos Nr. 127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis ir precizēt specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas nosacījumus, t.sk.:  1) precizēt starpposma finanšu rādītāju;  2) pagarināt specifiskā atbalsta ieviešanas termiņu līdz 31.12.2023.;  3) precizēt darba aizsardzības prasību ieviešanas izvērtējuma veikšanas kārtību;  4) precizēt specifiskā atbalsta izmaksu pozīcijas (finansējuma saņēmējam attiecināmas ārvalstu komandējumu un darba vietas nomas izmaksas).  MK noteikumu projekta spēkā stāšanās indikatīvais laika periods – 2018. gada III. ceturksnis. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2016. gada 1. marta noteikumos Nr. 127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”” (turpmāk – MK noteikumu projekts) ir izstrādāts saskaņā ar 03.07.2014. Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” (turpmāk – specifiskais atbalsts) īstenošanas nosacījumus, t.sk.:  **1) samazināt līdz 31.12.2018. sasniedzamo starpposma finanšu rādītāju** (no3 186 155 *euro* uz 954 835 *euro*) *(MK noteikumu projekta 1.punkts)*.  Šobrīd MK 01.03.2016. noteikumu Nr. 127 “Darbības programmas “Izaugsme un nodarbinātība” 7.3.1. specifiskā atbalsta mērķa “Uzlabot darba drošību, it īpaši bīstamo nozaru uzņēmumos” īstenošanas noteikumi”[[1]](#footnote-1) (turpmāk – MK noteikumi Nr.127) 4.1. apakšpunktā noteikts uzraudzības rādītājs (finanšu rādītājs), proti, līdz 31.12.2018. – sertificēti izdevumi 3 186 155 *euro* apmērā.  Labklājības ministrija kā ES fondu vadībā iesaistītā atbildīgā iestāde ir identificējusi risku, ka atsevišķi specifiskā atbalsta mērķi/pasākumi nesasniedz MK noteikumos noteiktās starpposma vērtības.  Lai novērstu risku iespējamu finanšu disciplīnas sankciju piemērošanai Valsts darba inspekcijai (turpmāk – VDI) kā finansējuma saņēmējam (turpmāk – finansējuma saņēmējs), MK noteikumu projekts paredz noteikt līdz 31.12.2018. sasniedzamo finanšu rādītāju 954 835 *euro* apmērā.  Minētais sasniedzamais finanšu rādītājs noteikts balstoties uz finansējuma saņēmēja sniegto prognozi par finanšu apguvi, ietverot 7. prioritārajam virzienam “Nodarbinātība un darbaspēka mobilitāte” (turpmāk – 7. PV) noteikto kopējo finanšu rādītāju.  Finanšu rādītājs tiek maksimāli pietuvināts projekta līdzšinējai (faktiskajai) un 2018. gada plānotajai finanšu plūsmai, ņemot vērā nobīdes projekta īstenošanas laika grafikā (skat. detalizētāku skaidrojumu zemāk pie 4. punkta). Ir plānots, ka projekta darbību īstenošanas temps izlīdzināsies turpmākā projekta īstenošanas laika periodā.  Kopumā netiek prognozēta uzraudzības rādītāju (iznākuma, rezultātu, finanšu) neizpilde un starpposma finanšu rādītāja izmaiņas nerada negatīvu ietekmi uz projekta sniegumu.  Finanšu mērķa daļa (2 231 320 *euro* apmērā), par kuru tiek samazināts specifiskā atbalsta ietvaros sasniedzamais finanšu rādītājs, tiks pārdalīta uz darbības programmas “Izaugsme un nodarbinātība” 7.1.1. specifisko atbalsta mērķi “Paaugstināt bezdarbnieku kvalifikāciju un prasmes atbilstoši darba tirgus pieprasījumam”;  **2)** redakcionāli precizēt izmaksu pozīciju, paredzot **ārvalstu komandējumu izmaksas** finansējuma saņēmēja projekta “Darba drošības normatīvo aktu praktiskās ieviešanas un uzraudzības pilnveidošana” (Nr. 7.3.1.0/16/I/001) (turpmāk – projekts) īstenošanas personālam un vadības personālam un VDI amatpersonām un darbiniekiem *(MK noteikumu projekta 2.punkts)*.  Šobrīd MK noteikumi Nr.127 paredz, ka finansējuma saņēmēja projekta īstenošanas personālam un vadības personālam, un VDI amatpersonām un darbiniekiem ir attiecināma dienas nauda ārvalstu komandējumiem (MK noteikumu Nr.127 18.2.4.apakšpunkts), kā arī pakalpojumu (uzņēmuma) līgumu ietvaros ir attiecināmas izmaksas atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi, kas nepieciešamas ārvalstu komandējumu nodrošināšanai (MK noteikumu Nr.127 18.2.4.apakšpunkts).  Ņemot vērā minēto, izmaksas, kas nepieciešamas ārvalstu komandējumu nodrošināšanai ir attiecināmas, ja tās radušās pakalpojuma (uzņēmuma) līguma ietvaros. Tomēr faktiski izdevumi, piemēram, braukšanas izdevumi attiecīgās valsts sabiedriskajā transportā, var rasties arī nenoslēdzot līgumu, ja pakalpojuma sniedzējam nav iespējas nodrošināt attiecīgo pakalpojumu, piemēram, ja sabiedriskā transporta biļetes iegāde internetā nav paredzēta. Tādējādi, lai nodrošinātu nepārprotamus izmaksu attiecināšanas nosacījumus, nepieciešams precizēt MK noteikumu Nr.127 18.2.4.apakšpunktu;  **3)** precizēt specifiskā atbalsta nosacījumus, paredzot, ka gadījumos, kad uzņēmums konsultatīvā atbalsta ietvaros (MK noteikumu Nr.127 16.4.2. apakšpunktā minētā atbalstāmā darbība) ir saņēmis valsts atbalstu (*de minimis*) (turpmāk – atbalsts) tikai darba aizsardzības speciālistu un uzticības personu apmācībām, finansējuma saņēmējs **neveic darba aizsardzības prasību ieviešanas izvērtējumu (pēcpārbaudi) konkrētajā uzņēmumā** *(MK noteikumu projekta 5.punkts)*.  Lai izvērtētu, vai uzņēmums ir saņēmis atbalstu darba aizsardzības speciālistu un uzticības personu apmācībām, konkrētas personas apmācības fakts tiek konstatēts, saņemot un pārbaudot izglītību apliecinoša dokumenta (apliecības) kopiju. Tāpat darba aizsardzības organizatoriskās struktūras izveides faktu iespējams konstatēt, atbalstu saņēmušajam uzņēmumam iesniedzot dokumentu (rīkojums, apliecinājums u.c.), kas apliecina, ka uzņēmumā ir izveidota struktūra, kurā noteiktus pienākumus pilda apmācītā persona.  Jāņem vērā, ka darba aizsardzības speciālistu un uzticības personu apmācības pakalpojumu sniedzējs nodrošina konkrētā laika periodā, tādējādi novēršot risku, ka pēc apmācību saņemšanas uzņēmumā var nebūt normatīvo aktu prasībām atbilstoša darba vides risku novērtējuma vai darba aizsardzības pasākuma plāna.  Ņemot vērā minēto, finansējuma saņēmējs var pārliecināties, vai uzņēmums ir saņēmis atbalstu darba aizsardzības speciālistu un uzticības personu apmācībām, uz dokumentu pamata un nav nepieciešams veikt darba aizsardzības prasību ieviešanas izvērtējumu (pēcpārbaudi), dodoties uz uzņēmumu, kas saņēmis atbalstu;  **4)** **pagarināt specifiskā atbalsta ieviešanas termiņu līdz 31.12.2023.** *(MK noteikumu projekta 7.punkts)*.  Šobrīd MK noteikumu Nr. 127 41. punktā ir noteikts, ka specifiskā atbalsta ietvaros projektu īsteno saskaņā ar noslēgto līgumu par projekta īstenošanu, bet ne ilgāk kā līdz 31.12.2022.  Līdzšinējā projekta īstenošana liecina, ka atsevišķu projekta darbību īstenošanā ir nobīdes no sākotnēji plānotā laika grafika, t.i., ir aizkavējusies projekta galvenā aktivitāte – atbalsta sniegšana bīstamo nozaru uzņēmumiem (t.sk. konsultatīvs atbalsts darba vides risku novērtēšanā un pasākumu plāna sagatavošanā). Plānots, ka atbalsta sniegšanu nodrošinās vairāki pakalpojumu sniedzēji, tādējādi nodrošinot atbalsta saņemšanu visos Latvijas reģionos.  Līdz šim VDI ir veikusi sarežģītus priekšdarbus atbalsta (pakalpojuma) sniedzēju meklēšanā, t.i., iepirkuma procedūras organizēšanā, ņemot vērā darba aizsardzības normatīvo aktu prasības, kas regulē pakalpojuma darba aizsardzībā sniegšanas nosacījumus. Iepirkuma procedūras organizēšana tika uzsākta 11.01.2018. Tomēr 26.01.2018. iepirkumu komisija pieņēma lēmumu pārtraukt iepirkuma procedūru, ņemot vērā, ka iepirkumu dokumentācijā tika konstatēta neatbilstība darba aizsardzības normatīvajiem aktiem, kas regulē pakalpojuma darba aizsardzībā sniegšanas nosacījumus. Ņemot vērā minēto, tika veikti atbilstoši precizējumi iepirkumu dokumentācijā un 01.02.2018. tika izsludināts atkārtots iepirkums.  Iepirkumā kopā tika saņemti 16 piedāvājumi – 14 piedāvājumi iepirkuma 1.daļā un 13 piedāvājumi 2.daļā. Diemžēl rūpīgas izvērtēšanas rezultātā iepirkumu komisija secināja, ka nav iesniegts pietiekams nolikumam atbilstošu pieteikumu skaits, lai noslēgtu vispārīgo vienošanos. Tādējādi, lai izvairītos no nekvalitatīva iepirkuma, kas varētu radīt problēmas turpmākā projekta darbībā, 15.06.2018. iepirkumu komisija pieņēma lēmumu iepirkumu izbeigt bez rezultātiem un izsludināt to no jauna.  Atkārtoti iepirkums izsludināts š.g. jūlijā, savukārt vispārējo vienošanos ar pakalpojumu sniedzējiem plānots noslēgt š.g. 4. ceturksnī. Iepriekš minētie fakti kavē atbalsta saņemšanas uzsākšanu un veido nobīdes no sākotnēji plānotā laika grafika, t.i., šobrīd ir aizkavējusies atbalsta sniegšana bīstamo nozaru uzņēmumiem par indikatīvi 2. ceturkšņiem.  Arī saskaņā ar Finanšu ministrijas virzītajiem grozījumiem Ministru kabineta 16.12.2014. noteikumos Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā” (izpildot MK 13.03.2018. sēdes protokola Nr. 15 30.§ 5.4 un 5.5. apakšpunktu uzdevumus), projekta termiņu var pagarināt, ja tā ietvaros veiktais iepirkums ir izbeigts bez rezultāta.  Papildus jāatzīmē, ka VDI ir uzsākusi priekšdarbus atbalsta saņemšanai, aicinot uzņēmumus pieteikties, izskatot pieteikumus un veicot jau pirmspārbaudes uzņēmumos sākotnējās situācijas darba aizsardzības jomā identificēšanai.  Līdz 25.05.2018. kopumā saņemti 34 pieteikumi dalībai projektā (indikatīvi mēnesī tiek saņemti 6 uzņēmumu pieteikumi), t.sk. atbalsta saņemšanai kādam no atbalsta veidiem, no kuriem līdz šim tikai 3 gadījumos pieņemts lēmums par atbalsta piešķiršanu. Diemžēl 11 gadījumos pieņemts lēmums par atteikumu piešķirt atbalstu, kā galvenos iemeslus minot jau iepriekš saņemto atbalstu darba vides risku novērtēšanai, neatbilstību nozarēm, kurām tiek piešķirts atbalsts, vai nodarbināto skaita ierobežojumiem (atbalsta sniegšana prioritāri noteikta uzņēmumos līdz 50 nodarbinātajiem). 20 gadījumos notiek pieteikumu atbilstības atbalsta piešķiršanas noteikumu vērtēšana.  Neskatoties uz to, ka VDI ir veikusi dažādas informēšanas aktivitātes, lai nodrošinātu mērķa grupas (bīstamo nozaru uzņēmumi) izglītošanu par dalību projektā, kā arī atbalsta piešķiršanas nosacījumiem, secināms, ka saņemto pieteikumu skaits dalībai projektā, t.sk. atbalsta saņemšanai, ir krietni zemāks nekā sākotnēji plānots. Minētā situācija (uzņēmumu pasivitāte), iespējams, ir skaidrojama ar zemo mērķa grupas izpratnes trūkumu par VDI, t.sk. VDI lomu projektā, uzdevumiem un pastāvošajiem stereotipiem (piemēram, ka VDI veic tikai sodīšanas funkciju, bet ne konsultatīvu funkciju u.c.). Situācijas risināšanai finansējuma saņēmējs plāno īstenot plašākus un mērķtiecīgākus mērķa grupas informēšanas un izglītošanas pasākumus par dalību projektā, t.sk. atbalsta saņemšanu, tādējādi veicinot arī aktīvāku mērķa grupas iesaisti projektā sākot ar 2019. gada 3. ceturksni, kad noslēgsies plaša sabiedrības informēšanas un izglītošanas kampaņa.  Ņemot vērā iepriekš minēto, t.sk., ka šobrīd ir aizkavējusies atbalsta sniegšana bīstamo nozaru uzņēmumiem (nobīdes no sākotnēji plānotā laika grafika) un zemo uzņēmumu pieteikumu skaitu dalībai projektā (uzņēmumu pasivitāti), kā arī nepieciešamību sniegt atbalstu pēc iespējas plašākam uzņēmumu lokam, lai nodrošinātu vienmērīgu atbalsta piešķiršanu visā projekta īstenošanas laikā un konsultatīvā atbalsta pakalpojuma sniegšanu un veicinātu specifiskā atbalsta iznākuma rādītāja (līdz 31.12.2023. atbalstīto mikrouzņēmumu, mazo un vidējo uzņēmumu skaits (saimnieciskās darbības veicēji) – 4700) izpildi un rezultātu sasniegšanu, nepieciešams pagarināt specifiskā atbalsta ieviešanas termiņu par vienu gadu, proti, līdz 31.12.2023.  Nepieciešamais finansējums projekta pagarinājumam par vienu gadu ir indikatīvi 207 700 *euro* (kas ietver projekta personāla izmaksas) un tiks pārdalīts esošā projekta finansējuma ietvaros (ņemot vērā radušos finansējuma ietaupījumus projekta ieviešanā);  **5)** nodrošināt **vienotu/skaidru tiesību normas interpretāciju**:  **5.1)** nosakot, ka projekta īstenošanas un vadības personālam papildus darba vietas aprīkojuma iegādei ir attiecināmas arī darba vietas aprīkojuma nomas (iepriekš – īres) izmaksas *(MK noteikumu projekta 4.punkts)*, ka arī MK noteikumu Nr.127 18.2.4.apakšpunktā svītrojot vārdu “īres” *(MK noteikumu projekta 3.punkts)*, ņemot vērā, ka projektā īstenojamās darbības vairāk ir attiecināmas uz jēdzienu “noma” (nevis “īre”) atbilstoši Civillikumam;  **5.2)** tehniski precizējot MK noteikumu Nr.127 38.1.apakšpunktu saskaņā ar Finanšu ministrijas vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” (15.23.apakšpunktu), paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām (*MK noteikumu projekta 6. punkts*).  Kopumā ierosinātie grozījumi veicinās specifiskā atbalsta efektīvu un kvalitatīvu ieviešanu, un pozitīvi ietekmēs specifiskā atbalsta mērķa grupu, jo iespēja saņemt atbalstu būs plašākam uzņēmumu lokam, kā arī tiks mazināts finansējuma saņēmēja administratīvais slogs. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija kā Eiropas Savienības fondu vadībā iesaistītā atbildīgā iestāde, VDI. |
| 4. | Cita informācija | MK noteikumu projekts (t.sk. ierosinātie grozījumi specifiskā atbalsta ieviešanas termiņa pagarinājumā) kopumā veicinās specifiskā atbalsta uzraudzības rādītāju sasniegšanu un darbības programmas “Izaugsme un nodarbinātība” 7. PV snieguma ietvaru.  MK noteikumu projekts ietekmē finansējuma saņēmēju, jo tas paredz precizēt specifiskā atbalsta īstenošanas nosacījumus, t.sk. precizēt starpposma finanšu rādītāju, pagarināt specifiskā atbalsta īstenošanas termiņu un precizēt izmaksu pozīcijas.  Izvērtējot ierosināto grozījumu ietekmi, t.sk. ņemot vērā iepriekš minēto, pēc MK noteikumu spēkā stāšanās būs nepieciešams veikt attiecīgus grozījumus projektā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir:  - darba ņēmēji un darba devēji bīstamo nozaru uzņēmumos;  - darba aizsardzības speciālisti;  - VDI amatpersonas un darbinieki. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam kopumā ir pozitīva ietekme uz tautsaimniecību un sabiedrības mērķgrupām, īpaši, darba ņēmējiem un darba devējiem bīstamo nozaru uzņēmumos, jo tiks atbalstīti, piemēram, mikrouzņēmumi, mazie, vidējie uzņēmumi vai jaunuzņēmumi. Tādējādi uzlabojot darba aizsardzību bīstamo nozaru uzņēmumos un pozitīvi ietekmējot/uzlabojot darba ņēmēju darba apstākļus un samazinot nelaimes gadījumu iespējamību darbā.  MK noteikumu projekts nesniedz ietekmi uz vidi, konkurenci, kā arī neietekmē uzņēmējdarbības vidi. MK noteikumu projekta rezultātā tiks mazināts finansējuma saņēmēja administratīvais slogs, jo finansējuma saņēmējam nebūs jāveic uzņēmumā darba aizsardzības prasību ieviešanas izvērtējums (pēcpārbaude), ja uzņēmums ir saņēmis atbalstu darba aizsardzības speciālistu un uzticības personu apmācībām. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2018.gads** | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 830 790 | -216 102 | 1 605 000 | 30 106 | 1 692 071 | 613 457 | 704 139 |
| 2. Budžeta izdevumi | 977 400 | -254 238 | 1 888 235 | 35 419 | 1 990 672 | 721 714 | 828 399 |
| 3. Finansiālā ietekme | -146 610 | 38 136 | -283 235 | -5 313 | -298 601 | -108 257 | -124 260 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -146 610 | +38 136 | -283 235 | -5 313 | -298 601 | -108 257 | -124 260 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Specifiskā atbalsta (projekts Nr. 7.3.1.0/16/I/001 “Darba drošības normatīvo aktu praktiskās ieviešanas un uzraudzības pilnveidošana”, valsts budžeta apakšprogramma 63.07.00 “Eiropas Sociālā fonda (ESF) īstenotie projekti labklājības nozarē (2014.-2020.)”) ietvaros pieejamais kopējais attiecināmais finansējums ir 12 643 472 *euro*, tai skaitā Eiropas Sociālā fonda (turpmāk – ESF) finansējums – 10 746 951 *euro* un valsts budžeta (turpmāk – VB) finansējums – 1 896 521 *euro*.  Budžeta ieņēmumi ir finansējuma ESF daļa 85% apmērā no specifiskā atbalsta attiecināmām izmaksām. Budžeta izdevumi ir kopējie specifiskā atbalsta ieviešanai nepieciešamie līdzekļi attiecīgajā gadā.  **2016. gadā** kopējais faktiskais apgūtais finansējums (atbilstoši Valsts kases informācijai) 59 726 *euro*, tai skaitā ESF finansējums 50 767 *euro* un valsts budžeta finansējums 8 959 *euro*.  **2017. gadā** kopējais faktiskais apgūtais finansējums (atbilstoši Valsts kases informācijai) 419 137 *euro*, tai skaitā ESF finansējums 356 266 *euro* un valsts budžeta finansējums 62 871 *euro*.  **2018. gadā** projektam valsts budžeta ilgtermiņa saistībās apstiprināts finansējums 977 400 *euro* apmērā, tai skaitā ESF finansējums 830 790 *euro* un valsts budžeta finansējums 146 610 *euro*.  Pēc MK noteikumu projekta spēkā stāšanās 2018. gadam projektā kopējās izmaksas indikatīvi plānotas 723 162 *euro* apmērā, tai skaitā ESF finansējums 614 688 *euro* un valsts budžeta finansējums 108 474 *euro*.  **2019. gadā** projektam valsts budžeta ilgtermiņa saistībās apstiprināts finansējums 1 888 235 *euro* apmērā, tai skaitā ESF finansējums 1 605 000 *euro* un valsts budžeta finansējums 283 235 *euro*.  Pēc MK noteikumu projekta spēkā stāšanās 2019. gadam projektā kopējās izmaksas indikatīvi plānotas 1 923 654 *euro* apmērā, tai skaitā ESF finansējums 1 635 106 *euro* un valsts budžeta finansējums 288 548 *euro*.  **2020. gadā** projektam valsts budžeta ilgtermiņa saistībās apstiprināts finansējums 1 990 672 *euro* apmērā, tai skaitā ESF finansējums 1 692 071 *euro* un valsts budžeta finansējums 298 601 *euro*.  Pēc MK noteikumu projekta spēkā stāšanās 2020. gadam projektā kopējās izmaksas indikatīvi plānotas 2 712 386 *euro* apmērā, tai skaitā ESF finansējums 2 305 528 *euro* un valsts budžeta finansējums 406 858 *euro*.  **2021. gadā** projektam valsts budžeta ilgtermiņa saistībās apstiprināts finansējums 2 506 703 apmērā, tai skaitā ESF finansējums 2 130 698 *euro* un valsts budžeta finansējums 376 005 *euro*.  Pēc MK noteikumu projekta spēkā stāšanās 2021. gadam projektā kopējās izmaksas indikatīvi plānotas 2 819 071 *euro* apmērā, tai skaitā ESF finansējums 2 396 210 *euro* un valsts budžeta finansējums 422 861 *euro*.  **2022. gadā** projektam valsts budžeta ilgtermiņa saistībās apstiprināts finansējums 1 798 429 *euro* apmērā, tai skaitā ESF finansējums 1 528 665 *euro* un valsts budžeta finansējums 269 764 *euro*.  Pēc MK noteikumu projekta spēkā stāšanās 2022. gadam projektā kopējās izmaksas indikatīvi plānotas 2 992 328 *euro* apmērā, tai skaitā ESF finansējums 2 543 479 *euro* un valsts budžeta finansējums 448 849 *euro*.  **2023. gadam** (pēc MK noteikumu projekta spēkā stāšanās) projektā kopējās izmaksas indikatīvi plānotas 994 008 *euro* apmērā, tai skaitā ESF finansējums 844 907 *euro* un valsts budžeta finansējums 149 101 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaita izmaiņas. | | | | | | |
| 8. Cita informācija | Finansējuma sadalījums pa gadiem norādīts indikatīvi un var tikt precizēts.  Papildus jāņem vērā, ka projekta kopējais plānotais finansējums valsts budžetā šobrīd neatbilst projekta kopējam plānotajam finansējumam, kas norādīts projekta iesniegumā “Finansēšanas plāns”.  Pēc MK noteikumu spēkā stāšanās tiks ierosināts veikt attiecīgus grozījumus projektā, tai skaitā projekta iesnieguma 2. pielikumā (“Finansēšanas plāns”). | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Lai nodrošinātu 7 PV starpposma finanšu rādītāju atbilstību darbības programmai “Izaugsme un nodarbinātība”, nepieciešams veikt grozījumus šādos MK noteikumos:  **1)** MK 23.12.2014. noteikumos Nr.836 “Darbības programmas “Izaugsme un nodarbinātība” 7.1.1.specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” (palielinot līdz 31.12.2018. sasniedzamo starpposma finanšu rādītāju par 5 021 371 *euro*);  **2)** MK 02.08.2016. noteikumos Nr. 504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi” (samazinot līdz 31.12.2018. sasniedzamo starpposma finanšu rādītāju par 2 790 051 *euro*). |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 31.05.2018. līdz 15.06.2018. aicinot sabiedrības pārstāvjus:  1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;  2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 15.06.2018), kā arī līdz iesniegšanai Valsts kancelejā par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija kā Eiropas Savienības fondu vadībā iesaistītā atbildīgā iestāde, Centrālā finanšu un līgumu aģentūra kā sadarbības iestāde, VDI kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Ministrs Jānis Reirs

Kudļa, 67021630

[Rudolfs.Kudla@lm.gov.lv](mailto:Rudolfs.Kudla@lm.gov.lv)

1. MK noteikumi Nr.127, <https://likumi.lv/ta/id/280645> [↑](#footnote-ref-1)